
_START_ARTICLE_
Midtjyske Medier
_START_PARAGRAPH_
Midtjyske Medier var en dansk mediekoncern med hovedsæde i Aarhus. _NEWLINE_Koncernen blev dannet i 2007 ved en fusion af Århus Stiftstidende K/S og De Bergske Blade. Midtjyske Medier var en del af Berlingske Media, der ejedes af Mecom Group._NEWLINE_Fra 1. maj 2008 var Dorthe Carlsen ansvarshavende chefredaktør. Hun afløste administrerende direktør Per B. Jørgensen, som havde været konstitueret i stillingen, siden Midtjyske Mediers første chefredaktør Per Westergård fik nyt job som chefredaktør for Fyens Stiftstidende._NEWLINE_Fra 2016 er Midtjyske Medier en del af Jysk Fynske Medier.